Centrālā province (Zambija)

Centrālā province ir viena no 10 Zambijas provincēm. Nosaukumu tā ieguvusi no savas atrašanās starp abiem valsts galvenajiem centriem — "Vara joslas" provinci Koperbeltu un galvaspilsētu Lusaku.

Provinces galvaspilsēta ir Kabve, kur atrodas Mulunguši Varas klints — dabas objekts ar vēsturisku nozīmi. Province sastāv no vienpadsmit rajoniem. Kopējā mežu platība provincē ir 90 955 km2, vairāk nekā 80% platības, tomēr tā ir viena no lauksaimnieciskākajām Zambijas provincēm. 

 Vēsture 
Pirmās raktuves reģionā tika atvērtas 1905. gadā, padarot toreizējo Brokehillas pilsētu par pirmo kalnrūpniecības pilsētu teritorijā. 1966. gadā pilsētas nosaukums tika mainīts uz tās vietējo nosaukumu — Kabve (Kabwe-Ka Mukuba), kas nozīmē “rūda” vai “kausēšana”.

Centrālā province tiek uzskatīta par Zambijas nacionālās kustības dzimšanas vietu. Apvienoto Nacionālo Neatkarības partiju (UNIP) Kabvē nodibināja Kenets Kaunda, kurš vēlāk kļuva par pirmo Zambijas prezidentu un palika amatā no 1964. līdz 1991. gadam. Provinces galvaspilsēta ir Kabve, Mulunguši Varas klints mājvieta. Šī ir vēsturiska vieta, izolēts kalns ar plakanu virsotni, kur 1960. gadā UNIP pirmo reizi rīkoja tikšanos slēpti no koloniālās administrācijas acīm. To joprojām izmanto politiskiem pasākumiem, taču brīvdabas sanāksmes ir aizstātas ar konferenču centru, kas uzcelts netālu Mulunguši universitātē. Mulunguši upe ir devusi savu nosaukumu daudziemm vēsturiskiem notikumiem un organizācijām. 1968. gada Mulunguši deklarācija pasludināja valsti par sociālistisku nāciju. Mulunguši zāle galvaspilsētā ir lielākās daļas Zambijā notiekošo starptautisko pasākumu vieta.

 Pārvalde 
Province iedalīta 11 rajonos, kuru centri ir Čibombo, Čisamba, Čitambo, Kabve, Kapiri Mpoši, Luano, Mkuši, Mumbva, Ngabve, Serendže un Šibujundži. Provinces administrācijai ir tikai administratīvas funkcijas. Provinci vada prezidenta iecelts ministrs, un provincei ir centrālās valdības ministriju kontrolēti departamenti. Provinces administratīvais vadītājs ir pastāvīgais sekretārs, ko arī ieceļ prezidents. Provinces līmeni pārstāv ir pastāvīgā sekretāra vietnieks, valdības departamentu vadītāji un ierēdņi. Provincē ir vienpadsmit rajonu padomes, no kurām katru vada ievēlēts pārstāvis, ko sauc par padomnieku. Katrs padomnieks ieņem amatu trīs gadus.Zambi Public administration Country profile (PDF)  (Report). Division for Public Administration and Development Management (DPADM), Department of Economic and Social Affairs (DESA), United Nations. 2004. p. 7.

 Iedzīvotāji 

2022. gadā Centrālās provinces iedzīvotāju skaits bija 2 252 483, kas veidoja 11,5% no kopējā Zambijas iedzīvotāju skaita.2022 Census of Population and Housing - Preliminary Report (PDF) 2010. gadā lasītprasmes līmenis bija 70,9% salīdzinājumā ar valsts vidējo rādītāju 70,2%. Bemba valoda bija visvairāk runātā valoda, ko runāja 31,80% iedzīvotāju, un lala bija vairākuma cilts provincē, 2010. gadā veidojot 20,3% iedzīvotāju.

2010. gadā 74,87% iedzīvotāju dzīvoja lauku apvidos, bet 25,13% — pilsētu teritorijās. Bezdarba līmenis bija 12,70%. Paredzamais dzīves ilgums dzimšanas brīdī bija 52 gadi, salīdzinot ar vidējo rādītāju valstī — 51 gads.

14,3% nāvju provincē 2015. gadā bija malārijas sekas. 12,5% iedzīvotāju bija HIV vīrusa nesātāji.

 Ekonomika 
Centrālajā provincē atrodas 20,64% no kopējās Zambijas kultivētās zemes platības, un tā dod 23,85% no kopējās lauksaimniecības produkcijas valstī, kvieši ir galvenā kultūra, dodot gandrīz pusi no valsts ievākuma. Provincē ir auglīga augsne, kas veicina arī kokvilnas un kukurūzas audzēšanu. Starptautiskais Valūtas fonds ir atzinis Lukangas purvu par potenciālu vietu zivsaimniecības nozarei. Dārgmetāli ir atrodami Mkuši rajonā, zelts Mumbvā un ogles Kapiri Mpoši. Tanzānijas — Zambijas dzelzceļa līnija TAZARA dod savienojumu ar Tanzānijas ostu Dāresalāmu no Zambijas, bet līnija no Lusakas uz Koperbeltu turpinās līdz Lubumbaši Kongo vienā virzienā un Dienvidāfrikas Republikai otrā virzienā.

 Tūrisms 
Ikubi Lya Loongo festivāls jūlijā un Ichibwela Mushi festivāls septembrī ir galvenie provinces vietējie svētki. Kafues Nacionālais parks, kas ir lielākais valstī, aizņem provinces rietumus, un citas ievērojamas dabas teritorijas ir Zilās lagūnas nacionālais parks, Kasankas nacionālais parks, Bangveulu mitrāji, Dienvidluangvas nacionālais parks, Lunsemfvas un Lukusaši upju ielejas un Lukangas purvs. 

Lukangas purvs ir neizžūstošs purvs, kas aptver 1850 km2 pie Kafues upes un tās pietekām. Tajā ir daudzi ezeri, piemēram, Čipošjes ezers un Sujes ezers.

 Klimats 

 Atsauces 

 Ārējās saites 

Kategorija:Zambijas ģeogrāfija